ประกาศกระทรวงพลังงานประกาศกระทรวงพลังงานเรื่อง หลักเกณฑ์ วิธีการและเงื่อนไขการคัดเลือกผู้แทนของอธิการบดีของสถาบันอุดมศึกษาของรัฐเป็นกรรมการในคณะกรรมการสรรหากรรมการกำกับกิจการพลังงาน อาศัยอำนาจตามความในมาตรา๑๔ วรรคหก แห่งพระราชบัญญัติการประกอบกิจการพลังงาน พ.ศ. ๒๕๕๐ รัฐมนตรีว่าการกระทรวงพลังงานจึงออกประกาศไว้ดังต่อไปนี้ข้อ๑ ประกาศนี้เรียกว่า ประกาศกระทรวงพลังงานเรื่อง หลักเกณฑ์ วิธีการและเงื่อนไขการคัดเลือกผู้แทนของอธิการบดีของสถาบันอุดมศึกษาของรัฐเป็นกรรมการในคณะกรรมการสรรหากรรมการกำกับกิจการพลังงานข้อ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้ผู้แทนของอธิการบดีของสถาบันอุดมศึกษาของรัฐ หมายความว่าอธิการบดีของสถาบันอุดมศึกษาของรัฐผู้ซึ่งได้รับการคัดเลือกเป็นกรรมการในคณะกรรมการสรรหากรรมการกำกับกิจการพลังงานสำนักงาน หมายความว่า สำนักงานนโยบายและแผนพลังงานกระทรวงพลังงานข้อ๔ ผู้แทนของอธิการบดีของสถาบันอุดมศึกษาของรัฐจะต้องเปิดเผยรายละเอียดเกี่ยวกับการมีส่วนได้เสียเชิงธุรกิจกับผู้ประกอบกิจการพลังงานของตนคู่สมรสและบุตรที่ยังไม่บรรลุนิติภาวะในช่วงสองปีที่ผ่านมาให้สาธารณชนทราบและต้องไม่เป็นผู้มีคดีความเป็นส่วนตัวกับผู้ประกอบกิจการพลังงานในช่วงเวลาดังกล่าวตามมาตรา๑๔ วรรคสาม ของพระราชบัญญัติการประกอบกิจการพลังงาน พ.ศ. ๒๕๕๐ข้อ๕ ผู้แทนของอธิการบดีของสถาบันอุดมศึกษาของรัฐต้องมีคุณสมบัติและไม่มีลักษณะต้องห้ามตามมาตรา๑๓ ของพระราชบัญญัติการประกอบกิจการพลังงาน พ.ศ. ๒๕๕๐ ดังต่อไปนี้(๑) มีสัญชาติไทย(๒) มีอายุไม่ต่ำกว่าสี่สิบปีบริบูรณ์(๓) ไม่เป็นสมาชิกสภาผู้แทนราษฎร สมาชิกวุฒิสภา ข้าราชการการเมืองสมาชิกสภาท้องถิ่นหรือผู้บริหารท้องถิ่น(๔) ไม่เป็นผู้ดำรงตำแหน่งใด ๆ ในพรรคการเมือง(๕) ไม่เป็นบุคคลวิกลจริตหรือจิตฟั่นเฟือนไม่สมประกอบ(๖) ไม่ติดยาเสพติดให้โทษ(๗) ไม่เป็นบุคคลล้มละลายหรือไม่เคยเป็นบุคคลล้มละลายทุจริต(๘) ไม่เป็นคนไร้ความสามารถหรือคนเสมือนไร้ความสามารถ(๙) ไม่เป็นบุคคลที่ต้องคำพิพากษาให้จำคุกและถูกคุมขังอยู่โดยหมายของศาล(๑๐) ไม่เป็นบุคคลที่เคยต้องคำพิพากษาให้จำคุกตั้งแต่สองปีขึ้นไปโดยได้พ้นโทษมายังไม่ถึงห้าปีในวันได้รับการเสนอชื่อเว้นแต่ในความผิดอันได้กระทำโดยประมาทหรือความผิดลหุโทษ(๑๑) ไม่เป็นบุคคลที่เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดินเพราะร่ำรวยผิดปกติหรือมีทรัพย์สินเพิ่มขึ้นผิดปกติ(๑๒) ไม่เคยถูกไล่ออก ปลดออก หรือให้ออกจากราชการ หน่วยงานของรัฐหรือหน่วยงานของเอกชน เพราะทุจริตต่อหน้าที่ หรือประพฤติชั่วอย่างร้ายแรงหรือถือว่ากระทำการทุจริตและประพฤติมิชอบในวงราชการ(๑๓) ไม่เป็นตุลาการศาลรัฐธรรมนูญ กรรมการการเลือกตั้ง ผู้ตรวจการแผ่นดินกรรมการป้องกันและปราบปรามการทุจริตแห่งชาติ กรรมการตรวจเงินแผ่นดินกรรมการสิทธิมนุษยชนแห่งชาติ หรือสมาชิกสภาที่ปรึกษาเศรษฐกิจและสังคมแห่งชาติ(๑๔) ไม่เคยถูกวุฒิสภามีมติให้ถอดถอนออกจากตำแหน่งข้อ๖ ให้สำนักงานทำหนังสือขอความร่วมมือถึงสำนักงานคณะกรรมการการอุดมศึกษาเพื่อส่งรายชื่อสถาบันอุดมศึกษาของรัฐมาให้สำนักงานเพื่อใช้เป็นข้อมูลในการดำเนินการคัดเลือกผู้แทนของอธิการบดีของสถาบันอุดมศึกษาของรัฐต่อไปข้อ๗ ให้สำนักงานจัดทำประกาศให้มีการคัดเลือกผู้แทนอธิการบดีของสถาบันอุดมศึกษาของรัฐจำนวนหนึ่งคนโดยแจ้งประกาศเป็นหนังสือทางไปรษณีย์ลงทะเบียนถึงอธิการบดีของสถาบันอุดมศึกษาของรัฐตามข้อ๖เพื่อให้แจ้งความจำนงเข้าร่วมการรับคัดเลือกเป็นผู้แทนของอธิการบดีของสถาบันอุดมศึกษาของรัฐและใบเสนอชื่อตามแบบ สนพ./สรรหาที่ ๑/๒๕๕๐ แนบท้ายประกาศนี้พร้อมเอกสารหลักฐานแสดงคุณสมบัติต่อเจ้าหน้าที่สำนักงาน ในวันและเวลาสถานที่ที่ประกาศกำหนดผู้แทนของอธิการบดีของสถาบันอุดมศึกษาของรัฐจะต้องมีคุณสมบัติและไม่มีลักษณะต้องห้ามตามข้อ ๔ และข้อ ๕การกำหนดระยะเวลาการแจ้งความจำนงการเข้าร่วมการคัดเลือกตามวรรคหนึ่งต้องดำเนินการให้แล้วเสร็จภายใน๕ วัน นับจากวันที่ลงประกาศข้อ๘ เอกสารหลักฐานแสดงคุณสมบัติของอธิการบดีที่ประสงค์จะเข้าร่วมการคัดเลือกตามข้อ ๗ ประกอบด้วย(๑) รูปถ่ายหน้าตรงไม่สวมหมวกขนาด ๒ นิ้ว จำนวน ๓ รูป(๒) สำเนาบัตรประจำตัวเจ้าหน้าที่ของรัฐ หรือสำเนาบัตรประจำตัวประชาชนพร้อมได้ลงนามรับรองสำเนาเอกสาร(๓)เอกสารหลักฐานหรือสำเนาเอกสารหลักฐานที่แสดงถึงการได้รับมอบหมายให้เป็นอธิการบดีเช่น สำเนามติที่ประชุมคณะผู้บริหารองค์กร หรือหนังสือแต่งตั้ง เป็นต้นพร้อมได้ลงนามรับรองสำเนาเอกสารข้อ๙ ให้สำนักงานตรวจสอบเอกสารให้ถูกต้องครบถ้วนตามรายละเอียดที่กำหนดในข้อ๗ และข้อ ๘แล้วประกาศรายชื่ออธิการบดีของสถาบันอุดมศึกษาของรัฐที่มีสิทธิรับการคัดเลือกเป็นผู้แทนของอธิการบดีของสถาบันอุดมศึกษาของรัฐโดยปิดประกาศไว้ที่สำนักงาน และเว็บไซต์ของสำนักงาน ไม่น้อยกว่า ๒ วัน ทั้งนี้ให้แจ้งเป็นหนังสือถึงอธิการบดีของสถาบันอุดมศึกษาของรัฐดังกล่าวด้วยให้สำนักงานแจ้งประกาศรายชื่ออธิการบดีของสถาบันอุดมศึกษาของรัฐตามวรรคหนึ่งพร้อมรายละเอียดของอธิการบดีดังกล่าวและใบลงคะแนน เป็นหนังสือทางไปรษณีย์ลงทะเบียนถึงอธิการบดีของสถาบันอุดมศึกษาของรัฐทุกแห่งตามข้อ๖เพื่อให้ลงคะแนนเสียงเลือกผู้แทนของอธิการบดีของสถาบันอุดมศึกษาของรัฐจากรายชื่ออธิการบดีตามประกาศดังกล่าวจำนวน๑ คน และส่งกลับมายังสำนักงานภายในวัน และเวลา ที่กำหนดไว้ในประกาศข้อ๑๐ ให้สำนักงานดำเนินการนับคะแนนและประกาศชื่อบุคคลที่ได้รับการเลือกด้วยคะแนนสูงสุดเป็นผู้แทนของอธิการบดีของสถาบันอุดมศึกษาของรัฐโดยปิดประกาศไว้ที่สำนักงานและเว็บไซด์ของสำนักงาน ทั้งนี้ให้ขึ้นบัญชีสำรองผู้ซึ่งได้คะแนนลำดับรองลงไปตามลำดับไว้ในกรณีที่ผลการเลือกตามวรรคหนึ่งปรากฏว่าได้รับคะแนนเสียงเท่ากันให้สำนักงานจัดประชุมและเชิญอธิการบดีของสถาบันอุดมศึกษาของรัฐทุกแห่งตามข้อ ๖หรือผู้แทน เข้าร่วมประชุมและคัดเลือกผู้แทนอธิการบดีสถาบันอุดมศึกษาของรัฐโดยการลงคะแนนให้กระทำโดยการออกเสียงลงคะแนนวิธีลับ ทั้งนี้ในกรณีที่ผลการเลือกปรากฏว่าได้รับคะแนนเสียงเท่ากันให้มีการเลือกต่อไปจนกว่าจะได้ผู้ซึ่งได้รับการเลือกด้วยคะแนนสูงสุดข้อ๑๑ การคัดเลือกผู้แทนของอธิการบดีของสถาบันอุดมศึกษาของรัฐต้องดำเนินการให้แล้วเสร็จภายใน๓๐ วันข้อ๑๒ ในกรณีที่มีปัญหาหรือข้อโต้แย้งเกี่ยวกับการปฏิบัติตามประกาศนี้หรือการดำเนินการอื่นใดที่มิได้ระบุไว้ในประกาศนี้ให้รัฐมนตรีว่าการกระทรวงพลังงานเป็นผู้วินิจฉัยชี้ขาดประกาศ ณ วันที่ ๑๙ธันวาคม พ.ศ. ๒๕๕๐ปิยสวัสดิ์ อัมระนันทน์รัฐมนตรีว่าการกระทรวงพลังงาน[เอกสารแนบท้าย]๑.ใบเสนอชื่ออธิการบดีของสถาบันอุดมศึกษาของรัฐเพื่อเข้ารับการคัดเลือกเป็นกรรมการในคณะกรรมการสรรหากรรมการกำกับกิจการพลังงานพ.ศ. ๒๕๕๐ (แบบ สนพ./สรรหาที่ ๑/๒๕๕๐)(ดูข้อมูลจากภาพกฎหมาย)วัชศักดิ์/จัดทำ๑๑ มกราคม ๒๕๕๑จุฑามาศ/ปรับปรุง๒๙ พฤศจิกายน ๒๕๕๙[๑] ราชกิจจานุเบกษา เล่ม ๑๒๔/ตอนพิเศษ ๑๑๙ ง/หน้า ๑๑/๒๐ ธันวาคม ๒๕๕๐